### krut

### ประกาศคณะกรรมการดำเนินการประมูลด้วยระบบอิเล็กทรอนิกส์

**เรื่อง กำหนดวัน เวลา สถานที่ และเงื่อนไขการประมูลประมูลจ้างด้วยระบบอิเล็กทรอนิกส์**

**โครงการซ่อมสร้างถนนลาดยางแอสฟัลท์ติกคอนกรีตไหล่ทางลูกรัง**

**สายทางบ้านโคกสูง – บ้านหลุบแซง ด้วยระบบอิเล็กทรอนิกส์**

--------------------------------------------------------------------------

ตามที่เทศบาลตำบลห้วยยาง มีความประสงค์จะ**ประมูลจ้าง**ด้วยระบบอิเล็กทรอนิกส์โครงการซ่อมสร้างถนนลาดยางแอสฟัลท์ติกคอนกรีตไหล่ทางลูกรัง สายทางบ้านโคกสูง – บ้านหลุบแซงกว้าง ๕ เมตร ยาว ๓,๐๖๐ เมตร ตามแบบแปลนเทศบาลตำบลห้วยยางกำหนด(อ้างอิงแบบมาตรฐานกรมทางหลวงชนบท) พร้อมติดตั้งป้ายประชาสัมพันธ์ขนาดกว้าง ๑.๒๐ เมตร ยาว ๒.๔๐ เมตร ตามแบบมาตรฐาน ผู้รับจ้างต้องดำเนินการจัดหาป้ายประชาสัมพันธ์โครงการชั่วคราวเกี่ยวกับงานรับจ้างดังกล่าวก่อนลงมือดำเนินงาน และต้องแจ้งการเข้าดำเนินงานจ้างเป็นหนังสือ ให้กับเทศบาลตำบลห้วยยางทราบก่อนทุกครั้งก่อนมีการเข้าทำงานจ้าง ด้วยระบบอิเล็กทรอนิกส์ **ราคากลาง จำนวนเงิน ๘,๖๙๐,๐๐๐.-บาท (แปดล้านหกแสนเก้าหมื่นบาทถ้วน)**

และได้คัดเลือกผู้ค้าที่ผ่านคุณสมบัติหรือผ่านข้อเสนอด้านเทคนิคในงานซื้อดังกล่าวไปแล้วนั้น

คณะกรรมการดำเนินการประมูลด้วยระบบอิเล็กทรอนิกส์ ขอประกาศให้ทราบถึงกำหนดวัน เวลา สถานที่ และเงื่อนไขการประมูล ดังมีรายละเอียดดังต่อไปนี้

๑. กำหนด วัน เวลา สถานที่จัดประมูล ในวันที่ ๒๕ มกราคม ๒๕๕๙ ระหว่างเวลา

๑๑.๐๐ น. ถึง ๑๑.๓๐ น. ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอกระนวน ชั้น ๒) อำเภอกระนวน จังหวัดขอนแก่น

๒. วิธีการประมูลใช้ประมูลแบบปิด

๓. วงเงินในการจัดหา **๘,๖๙๐,๐๐๐.-บาท**

๔. เสนอลดราคาขั้นต่ำ (Minimum Bid) ไม่น้อยกว่าครั้งละ ๑๐,๐๐๐.-บาท จากราคาเริ่มต้นในการประมูลฯ และเสนอลดราคาครั้งถัดไป ครั้งละไม่น้อยกว่า ๑๐,๐๐๐.-บาท จากราคาสุดท้ายที่เสนอลดแล้ว

๕. ระยะเวลาการประมูล ๓๐ นาที

๖. ทั้งนี้ไม่มีการขยายเวลาก่อนปิดการประมูล

ประกาศ ณ วันที่ ๑๘ เดือน มกราคม พ.ศ. ๒๕๕๙

(ลงชื่อ)

(นายสมชาย สุวรรณคาม)

นายกเทศมนตรีตำบลห้วยยาง